
NARVA LINNAVALITSUS

MÄÄRUS



Narva                                                                             	28.11.2018. a. nr _______ 



Haridusasutuste tegevuskulude
arvestuslike maksumuste kinnitamine


Määrus kehtestatakse vastavalt põhikooli- ja gümnaasiumiseaduse § 83 lõikele 5 ja koolieelse lasteasutuse seaduse § 27 lõikele 7

§ 1. Kinnitada 2019. aastaks Narva munitsipaalkoolide õppekoha tegevuskulu arvestuslik maksumus ühe õpilase kohta 647 eurot.

§ 2. Kinnitada 2019. aastaks Narva munitsipaallasteasutuste majandamiskulude, personali töötasu ja sotsiaalmaksu ning õppevahendite kulu arvestuslik maksumus ühe lapse kohta        4 520 eurot.

§ 3. Määrus jõustub seadusega sätestatud korras.

ÕIEND
Määrusega kinnitatakse 2019. aastaks Narva linna munitsipaalharidusasutuste tegevuskulu arvestuslik maksumus (edaspidi TKAM) ühe lapse kohta nende tegevuskulude osaliseks katmiseks teiste omavalitsuste poolt (laste hoiuteenuse kulud, kelle elukoht rahvastikuregistri järgi asub nende valdade või linnade haldusterritooriumil ja kes külastab Narva linna munitsipaalharidusasutust).
TKAM on määratud, lähtudes Narva Linnavolikogule kinnitamiseks ettekantud Narva linna 2019. aasta eelarve eelnõust (vt. Narva Linnavalitsuse 28.11.2018. a protokolliline otsus):
· Narva linna munitsipaalkoolide (edaspidi koolid) põhieelarve eelnõus kavandatud kulusumma 3 624 510 eurot (v.a muud üldhariduskulud 231 600 eurot), jagamisel Narva linna territooriumi asuvates koolides õppivate õpilaste arvuga seisuga 10.11.2018. a hariduse infosüsteemi andmetel (5 602 õpilast);
· Narva linna munitsipaallasteaedade (edaspidi lasteaiad) põhieelarve eelnõus kavandatud kulusumma 11 362 288 eurot (v.a muud alushariduskulud 209 500 eurot), jagamisel Narva linna territooriumi asuvates lasteaedades käivate laste arvuga seisuga 10.11.2018. a hariduse infosüsteemi andmetel (2 514 last).
2019. aastaks tõuseb koolide TKAM võrreldes 2018. a tasemega 4,8% võrra (2018. aastal        617 eurot) 2019. a kulueelarve kasvu tõttu, mis tekkis tänu koolide tööjõukulude põhieelarve suurendamisele (alates 01. jaanuarikuust 2019. a kuutöötasu alammäära tõus kuni 540 euroni ehk 8,0%), võttes arvesse koolides õppivate õpilaste arvu kasvu 1,2% võrra (2018. aastal arvestuseks seisuga 10.11.2017. a 5 534 õpilast).
2019. aastaks tõuseb lasteaedade TKAM võrreldes 2018. a tasemega 11,4% võrra (2018. aastal 4 057 eurot) 2019. a kulueelarve kasvu tõttu, mis tekkis tänu lasteaedade tööjõukulude põhieelarve suurendamisele (alates 01. jaanuarikuust 2019. a moodustavad: kuutöötasu alammäära tõus kuni 540 euroni ehk 8,0% ja lasteaedade õpetajate ja tugispetsialistide kuutöötasu alammäära tõus kuni 1 125 euroni ehk 15,0% ja lasteaedade õpetajate ja tugispetsialistide kuutöötasu alammäära tõus kuni 1 250 euroni ehk 27,8%, mis täismahus kaetakse põhieelarvest), võttes arvesse lasteaedades käivate laste arvu kärpimist 3,7% võrra (2018. aastal arvestuseks seisuga 10.11.2017. a 2 611 last).

